grb **R E P U B L I K A H R V A T S K A**

**KRAPINSKO-ZAGORSKA ŽUPANIJA**

**Upravni odjel za prostorno uređenje,**

**gradnju i zaštitu okoliša**

KLASA: UP/I-351-01/19-01/04

URBROJ: 2140/01-08/1-19-4

Krapina, 26. travnja 2019.

Krapinsko-zagorska županija, Upravni odjel za prostorno uređenje, gradnju i zaštitu okoliša, temeljem članka 30. stavka 4. vezano za članak 29. stavak 2. Zakona o zaštiti prirode („Narodne novine“ broj 80/13, 15/18 i 14/19), a povodom zahtjeva nositelja zahvata Salvus d.o.o., Župana Vratislava 11, Donja Stubica zastupanog putem opunomoćenika 3LHD Arhitekti d.o.o. iz Zagreba, N. Božidarevića 13/4, za Prethodnu ocjenu prihvatljivosti za ekološku mrežu za zahvat izgradnje ugostiteljskog objekta-restoran i bar, nakon provedenog postupka, donosi

**R J E Š E N J E**

1. Planirani zahvat - izgradnja ugostiteljskog objekta-restoran i bar, nositelja zahvata Salvus d.o.o., Župana Vratislava 11, Donja Stubica na k.č. 1546/1 i 1547/1 k.o. Donja Stubica, prihvatljiv je za ekološku mrežu.
2. Ovo Rješenje objavljuje se na internetskim stranicama Krapinsko-zagorske županije.
3. Ovo Rješenje izdaje se na rok od četiri godine.

**O b r a z l o ž e n j e**

Upravni odjel za prostorno uređenje, gradnju i zaštitu okoliša Krapinsko-zagorske županije (u daljem tekstu: Upravni odjel) zaprimio je zahtjev nositelja zahvata Salvus d.o.o., Župana Vratislava 11, Donja Stubica, zastupanog putem opunomoćenika 3LHD Arhitekti d.o.o. iz Zagreba, N. Božidarevića 13/4, za provedbu postupka Prethodne ocjene prihvatljivosti za ekološku mrežu za zahvat izgradnja ugostiteljskog objekta-restoran i bar na k.č. 1546/1 i 1547/1 k.o. Donja Stubica.

U zahtjevu su sukladno odredbama članka 30. stavka 2. Zakona o zaštiti prirode navedeni svi podaci o nositelju zahvata i priloženo Idejno rješenje (izrađivača 3LHD Arhitekti d.o.o. iz Zagreba, N. Božidarevića 13/4. ožujak 2019.).

Upravni odjel je 1. travnja 2019. godine temeljem članka 30. stavka 3. Zakona o zaštiti prirode, zatražio (KLASA: UP/I-351-01/19-01/04, URBROJ: 2140/01-08/1-19-2) prethodno mišljenje Ministarstva zaštite okoliša i energetike (u daljnjem tekstu: Ministarstvo). Upravni odjel je 26.04.2019. godine zaprimio mišljenje Ministarstva (KLASA: 612-07/19-26/239, URBROJ: 427-06-4-19-2 od 16.04.2019.) u kojem navodi da se Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže te da nije potrebno provesti Glavnu ocjenu.

U provedbi postupka Upravni odjel je razmotrio predmetni zahtjev, priloženu dokumentaciju, podatke o ekološkoj mreži (područja ekološke mreže, ciljne vrste i stanišne tipove) i mišljenje Ministarstva te utvrdio sljedeće.

Zahvatom se planira izgradnja ugostiteljskog objekta na k.č. 1546/1 i 1547/1 k.o. Donja Stubica. Zahvat obuhvaća izgradnju samostojeće prizemne ugostiteljske građevine, restoran i bar građevinske bruto površine (GBP) 539 m2 i visine građevine 5,3 metara. Konstrukcija građevine je armiranobetonska pri čemu je na pročeljima ventilirana fasada i drvena obloga. Razvedeni volumen građevine koji stvara poluatrije stupnjevano uvlači okoliš u unutrašnjost građevine. Do zgrade je osiguran kolni, pješački pristup i parkiranje na zapadnom dijelu čestice i to za 40 vanjskih parkirnih mjesta.

Prema Uredbi o ekološkoj mreži („Narodne novine“ broj 124/13 i 105/15) planirani zahvat se nalazi unutar područja ekološke mreže, unutar Područja očuvanja značajno za vrste i stanišne tipove (POVS) - HR2000583 Medvednica.

Slijedom provedenog postupka Prethodne ocjene prihvatljivosti zahvata za ekološku mrežu, analizom mogućih značajnih negativnih utjecaja navedenog zahvata na ciljeve očuvanja i cjelovitost područja ekološke mreže, ocijenjeno je da se za planirani zahvat Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže te je stoga riješeno kao u izreci. Sukladno navedenom za planirani zahvat nije potrebno provesti postupak Glavne ocjene prihvatljivosti za ekološku mrežu.

Prema članku 43. stavku 1. Zakona o zaštiti prirode ovo Rješenje izdaje se na rok od četiri godine.

U skladu s odredbama članka 44. stavka 1. i 2. Zakona o zaštiti prirode ovo Rješenje dostavlja se Ministarstvu zaštite okoliša i energetike i inspekciji zaštite prirode, a prema članku 44. stavku 3. istoga Zakona ovo Rješenje se objavljuje na internetskih stranicama Krapinsko-zagorske županije.

Podnositelj zahtjeva oslobođen je plaćanja upravne pristojbe prema čl. 9. Zakona o upravnim pristojbama (“Narodne novine” broj 115/2016).

UPUTA O PRAVNOM LIJEKU:

Protiv ovog Rješenja može se izjaviti žalba Ministarstvu zaštite okoliša i energetike, Zagreb, Radnička cesta 80, u roku od 15 dana od dana primitka Rješenja.

Žalba se predaje ovom tijelu neposredno u pisanom obliku ili usmeno na zapisnik ili se šalje poštom.

**PROČELNIK**

mr.sc.Stjepan Bručić, dipl.ing.građ